|  |
| --- |
| **Republika e Kosovës****Republika Kosova – Republic of Kosovo*****Qeveria – Vlada – Government*****Ministria e Kulturës, Rinisë dhe Sportit / Ministarstvo Kulture, Omladine i Sporta / Ministry of Culture, Youth and Sports** |
|  |

**FTESË PËR APLIKIM**

**për anëtarë të Komisionit Vlerësues për projektet e OJQ-ve në fushën e rinisë**

Bazuar në Rregulloren e Ministrisë së Financave Nr. 04/2017 mbi kriteret, standardet dhe procedurat e financimit publik të OJQ-ve, në Nenin 8, paragrafin 3.2 parasheh që pjesë e çdo Komisioni Vlerësues për vlerësimin e projekt-propozimeve të OJQ-ve të pranuara sipas thirrjes publike, duhet të jenë dy përfaqësues nga grupi i ekspertëve të jashtëm, duke përfshirë një përfaqësues të OJQ-ve.

Për këtë qëllim MKRS/DiR fton të gjithë të interesuarit që të aplikojnë për të qenë pjesë në cilësinë e anëtarit të Komisionit Vlerësues për të vlerësuar projekt-propozimet e dorëzuara nga OJQ-të, sipas thirrjeve publike në Departamentin e Rinisë.

Të gjithë kandidatët të cilët nuk janë nën hetime apo me precedent penal dhe që kanë përvojë në shoqëri civile me përparësi nga OJQ-të që merren me fuqizimin e të rinjve, punësimin apo edukimit jo-formal, për të rinjtë iu mundësohet të aplikojnë për pjesëmarrje në Komisionin Vlerësues në cilësi të:

* përfaqësues nga OJQ-të – katër (4) anëtarë;
* përfaqësues në cilësinë e ekspertit- katër (4) anëtarë.

***Kandidatët për përfaqësues nga OJQ-të duhet të plotësojnë këto kushte:***

* Të jenë të angazhuar në organizatat jo-qeveritare aktive në Republikën e Kosovës;
* Të kenë të paktën 2 vite angazhim në organizata jo-qeveritare;
* Të kenë përvojë në projektet e OJQ-ve.

***Kandidatët për ekspertë duhet të plotësojnë këto kushte:***

* Duhet të kenë të kryer së paku nivelin e studimeve Bachelor;
* Të kenë të paktën 3 vite përvojë pune;
* Të mos jenë të emëruar politik, shërbyes civil apo pozita të ngjashme në administratën shtetërore.

**Kandidatët duhet të dorëzojnë këto dokumente:**

* Një CV të përditësuar;
* Dëshmi për shkollimin dhe përvojën e punës (për ekspertët);
* Një letër nominimi nga udhëheqësi i OJQ-së në të cilën aplikuesi është i punësuar apo angazhuar (për përfaqësuesin nga OJQ).

Një OJQ-ja nuk mund të nominojë më shumë se një kandidat për përfaqësues për vlerësim të projekt-propozimeve.

Aplikimi mund të bëhet përmes e-mail: emine.sylejmani@rks-gov.net deri me datën 19.02.2021 dhe të shkruhet në **subjekt pozitën për anëtar të komisionit për të cilin aplikoni.**

MKRS/DIR-ja do të vlerësojë të gjitha aplikacionet e pranuara dhe kandidatët të cilët i plotësojnë kriteret e përcaktuara përmes kësaj ftese publike do të janë pjesë e Komisionit Vlerësues të thirrjeve publike në fushën e rinisë.